recursal/SuperWikiNEXT-32B huggingface dataset:
**பெரியசேமூர் பேருந்து நிலையம்** ஆனது ஈரோடு மாநகரத்தில் அமையப்பெரும் ஒரு புதிய புறநகர் பேருந்து நிலையம் ஆகும்.

ஈரோடு மாநகரின் மையப்பகுதியில் அமையப்பெற்றுள்ள சுதந்திரதின வெள்ளிவிழா மத்திய பேருந்து நிலையத்தை பிரித்து கரூர் சாலையில் உள்ள சோலார் மற்றும் சத்தி சாலையில் உள்ள பெரியசேமூர் ஆகிய இரண்டு இடங்களில் புறநகர் பேருந்து நிலையங்கள் உருவாக்கப்பட்டது.

  

**அமைவிடம்**

இது ஈரோட்டிலிருந்து சத்தியமங்கலம் செல்லும் பிரதான சாலையையொட்டி பெரியசேமூர் பகுதியில் அமைந்துள்ளது. மத்திய பேருந்து நிலையம் அருகே உள்ள சுவஸ்திக் சந்திப்பிலிருந்து 3 கி.மீ. தொலைவில் கனிராவுத்தர்குளம் எதிரில் அமைந்துள்ளது. 

இது ஈரோடு சந்திப்பு தொடருந்து நிலையம் சுமார் 6 கி. மீ தொலைவிலும் சித்தோட்டிலிருந்து சுமார் 5 கி.மீ தொலைவிலும் அமைந்துள்ளது.

சுமார் 14 ஏக்கர் நிலப்பரப்பில் சத்தி சாலைக்கும் அக்ரஹாரம் இணைப்பு சாலைக்கும் இடைப்பட்ட பகுதியில் சுமார் 130 கோடி மதிப்பீட்டில் இந்தப் பேருந்து நிலையம் அமைகிறது. 

  

இந்தப் பேருந்து நிலையத்திலிருந்து கோபி, சத்தி, அந்தியூர், மேட்டூர், தாளவாடி, மைசூர், பெங்களூரு, கோவை, திருப்பூர் போன்ற பகுதிகளுக்கான பேருந்துகள் இயக்கப்படவுள்ளது.

**மேலும் பார்க்க**

* மத்திய பேருந்து நிலையம், ஈரோடு
* சோலார் பேருந்து நிலையம், ஈரோடு
* ஈரோடு மாநகர பேருந்து வழித்தடங்கள்
**பிரம்மவர்** (*Brahmavar*) இந்தியாவின் கர்நாடக மாநிலத்திலுள்ள உடுப்பி மாவட்டத்திற்கு வடக்கில் தேசிய நெடுஞ்சாலை எண் 66 பாதையில் 13 கிலோமீட்டர்கள் (8.1 mi) இல் அமைந்துள்ள ஒரு தாலுக்கா ஆகும். முன்னதாக இப்பாதை தேசிய நெடுஞ்சாலை எண் 17 என அழைக்கப்பட்டது.

அமைவிடம்
--------

பிரம்மவர் நகரம் சுமார் 68 கிலோமீட்டர்கள் (40 mi) மங்களூருக்கு வடக்கிலும் சுமார் 13 கிலோமீட்டர்கள் (10 mi) உடுப்பிக்கு வடக்கிலும் தேசிய நெடுஞ்சாலை எண் 66 (முன்பு தேசிய நெடுஞ்சாலை 17) பாதையில் அமைந்துள்ளது. மேற்குத் தொடர்ச்சி மலையில் உருவாகும் சுவர்ணா மற்றும் சீதா ஆறுகள், அங்கர்கட்டேவிற்கு அருகே அரபிக்கடலில் சேர்வதற்கு முன் பிரம்மவர் நகரத்தைச் சுற்றி உப்பங்கழிகளை உருவாக்குகின்றன.

பிரம்மவர் நகரமானது அந்தாடி, பைக்காடி, பெத்ரி, குஞ்சல், கும்ரகோடு, சாலிகேரி, அரடி மற்றும் மாடபாடி உள்ளிட்ட பல கிராமங்களால் சூழப்பட்டுள்ளது. பிரம்மவர் நகரத்தின் வடக்கே பர்கூர் உள்ளது. இதன் தெற்கில் கோயில் நகரம் உடுப்பி அமைந்துள்ளது .

மேற்கோள்கள்
-----------

1. ↑  "4 gram panchayats pass resolution to merge with Brahmawar". *The Times of India*. 16 July 2014.. பார்த்த நாள்: 24 August 2018.
2. ↑  "STD Codes for cities in Karnataka". Bharat Sanchar Nigam Limited (BSNL) இம் மூலத்தில் இருந்து 2008-04-17 அன்று. பரணிடப்பட்டது... பார்த்த நாள்: 2008-07-06.
3. ↑  "List of RTOs". AICDA (All India Car Dealers Association) இம் மூலத்தில் இருந்து 2008-08-28 அன்று. பரணிடப்பட்டது... பார்த்த நாள்: 2008-07-14.

புற இணைப்புகள்
--------------

* ரோட்டரி பிரம்மவர் இன்டர்நேஷனல்
* செயின்ட் மேரிஸ் சிரியன் PU கல்லூரி
**வேலப்பர் கோயில்** தமிழ்நாடு, தேனி மாவட்டம், ஆண்டிபட்டியிலிருந்து 15 கி.மீ. தொலைவில் தெப்பம்பட்டி சிற்றூரில் அமைந்துள்ள ஒரு இந்துக் கோயில் ஆகும். மலையில் 300 படிகளைக் கொண்டு அமைந்துள்ள இந்த கோயிலின் முதன்மைக் கடவுள் முருகன் ஆவார். இங்கு பளியர்களால் பூசை செய்யப்படுகிறது.

இக்கோயிலுக்கு அருகே ஒரு மாமரத்தின் அடியில் வற்றாத ஊற்று ஒன்று உள்ளது. இதனால் இக்கோயில் "மாவூற்று வேலப்பர் கோயில்" என்ற பெயரால் அழைக்கப்படுகிறது.

திருவிழா
--------

இக்கோவிலில் ஒவ்வொரு ஆண்டும் பங்குனி மாதம் பங்குனி உத்திரத் தேர் திருவிழா வெகுசிறப்பாக நடைபெற்று வருகின்றது. 
மேலும் சித்ரா பவுர்ணமி, வைகாசி விசாகம், தலை ஆடி, ஆடி 18, ஆவணி அவிட்டம், ஆடிவெள்ளிகள், விநாயக சதுர்த்தி, நவராத்திரி, சரஸ்வதி பூஜை, தீபாவளி, சூரசம்ஹாரம், கல்யாண உற்சவம், கார்த்திகை தீபம், மார்கழி மாத பூஜை, ஆங்கில புத்தாண்டு, தைப்பொங்கல், தைப்பூசம், சிவராத்திரி, கிருத்திகை, அமாவாசை, சஷ்டி ஆகிய நாட்களில் உற்சவம் நடக்கிறது. ஆண்டு முழுவதும் முறைப்படி பற்பல உற்சவங்கள் நடக்கிறது. தமிழ்ப் புத்தாண்டு விழாவின் போது மிகவும் சிறப்பான உற்சவமாக கொண்டாடுகின்றனர். ஆகிய விழா நாட்களில் உற்சவங்கள் நடக்கிறது.

உசாத்துணை
---------

```
கோயில் பற்றி தினமலர் நாளிதழில் 
```
**வெங்கடாசலபதி கோவில்** (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.

வெங்கடாசலபதி, ஸ்ரீதேவி, பூதேவி
------------------------------

இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.

தரிசனம், சேவைகள் மற்றும் திருவிழாக்கள்
--------------------------------------

வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.

இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.

பிரசாதங்கள்
-----------

இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.

மேலும் காண்க
------------

* கேரளத்தில் காணப்படும் கோயில்கள்
* கேரளத்தில் காணப்படும் ஹிந்து கோயில்கள்
கேரளாவின் எர்ணாகுளம் மாவட்டத்தில் வடக்கு பராவூர் நகரில் உள்ள சரசுவதிக்கு அர்ப்பணிக்கப்பட்ட புகழ்பெற்ற கோயில் தட்சிண மூகம்பிகா கோயில் ஆகும். இந்த கோவிலில் தலைமை தெய்வம் சரசுவதி மற்றும் துணை தெய்வங்கள் கணபதி, சுப்ரமணியர், மகாவிட்டுணு, யட்சி, அனுமன் மற்றும் வீரபத்ரன். யட்சி தெய்வத்திற்கு அர்ப்பணிக்கப்பட்ட ஒரு சன்னதி தென்மேற்கு மூலையில் உள்ளது. கோவிலில் கருவறை தாமரைக் குளத்தின் நடுவே உள்ளது.

புராணங்களின்படி, பராவூரைச் சேர்ந்த தம்புரன் (ஆட்சியாளர்) மூகாம்பிகா தேவியின் சிறந்த பக்தர். அவர் ஒவ்வொரு ஆண்டும் மங்களூர் அருகில் உள்ள கொல்லூர் கோயிலுக்கு சென்று தெய்வத்திற்கு மரியாதை செலுத்துவார். வயது முதிர்வின் காரணமாக அவரது உடல்நிலை மோசமடைந்தது. எனவே, அவரால் கொல்லூருக்கு நீண்ட பயணத்தை மேற்கொள்ள முடியவில்லை. கொல்லூர் மூகாம்பிகை அரசரின் கனவில் தோன்றி அரண்மனைக்கு அருகில் தன்னுடைய சிலையை கட்டும்படி கட்டளையிட்டது. தம்புரன் தெய்வத்தின் அறிவுறுத்தலைப் பின்பற்றி, பராவூரில் இக்கோவிலைக் நிறுவினார்.

பண்டிகைகள்
----------

புகழ்பெற்ற நவராத்திரி திருவிழா இங்கு மிகுந்த உற்சாகத்துடன் கொண்டாடப்படுகிறது. இங்கு நடைபெறும் "நவராத்திரி இசை" விழாவைக் காண ஆயிரக்கணக்கான மக்கள் திரள்கின்றனர். துர்காட்டமியில், சரசுவதி தேவியின் உருவத்திற்கு முன்பாக புத்தகங்கள் வைக்கப்படுகிறது. மேலும் விசயதசமியன்று காலையில், ஏசுதிரினிருத்து அல்லது வித்யாரம்ப விழா அதிகாலை 4 மணி முதல் முற்பகல் 11 மணி வரை சிறப்பாக நடைபெறுகிறது. ஆயிரக்கணக்கான சிறு குழந்தைகள் அரிசியால் அவர்களின் நாக்குகள் அல்லது மணல் ஆகியவற்றில் தங்க மோதிரத்துடன் "அரிசிரீ" என்ற வார்த்தையை எழுதி தங்களுடைய கல்வியினைத் தொடங்குகிறார்கள்.

நவராத்திரி பண்டிகை தவிர, "பத்து நாள் ஆண்டு விழா" மகரம் மாதத்தில் (செனவரி - பிப்பிரவரி) கொண்டாடப்படுகிறது. இசை விழா மற்றும் வித்யராம்ப விழா ஆகியவை இந்தக் கோயிலின் முக்கிய அங்கங்கள் ஆகும்.

மேற்கோள்கள்
-----------

1. ↑  "Vidyarambham held at Dakshina Mookambika". *தி இந்து*. 10 October 2008 இம் மூலத்தில் இருந்து 14 அக்டோபர் 2008 அன்று. பரணிடப்பட்டது... பார்த்த நாள்: 20 June 2012.
**பி. கே. பார்த்தசாரதி** (B. K. Parthasarathi) ஆந்திர பிரதேச அரசியல்வாதி ஆவார். தெலுங்கு தேசம் கட்சியின் தலைவரான இவர், பேனுகொண்டா தொகுதியிலிருந்து இரண்டு முறை எம்எல்ஏவாக வெற்றி பெற்றுள்ளார்.

1996 ஆம் ஆண்டு அனந்தபூர் மாவட்டத்தின் மாவட்ட ஊராட்சித் தலைவராக இருந்து அரசியலில் நுழைந்தார். 1999 இல், தெலுங்கு தேசம் கட்சி சார்பில் இந்துப்பூர் மாநிலங்களவை உறுப்பினராக போட்டியிட்டு தேர்தலில் 134,636 பெரும்பான்மையுடன் வெற்றி பெற்றார்,  காங்கிரஸ் கட்சியின் எஸ். கங்காதரைத் தோற்கடித்தார்.

2004 மக்களவைத் தேர்தலில், இந்திய தேசிய காங்கிரசு கட்சி வேட்பாளர் ஜி. நிஜாமுதீனிடம் 1,840 வாக்குகள் வித்தியாசத்தில் தோற்ற்றார்.

2009 தேர்தலில், இவர் பேனுகொண்டா தொகுதியில் சட்டமன்ற வேட்பாளாராகப் வேட்பாளராகப் போட்டியிட்டு,  காங்கிரசு கட்சியின் கே. டி. சிறீதரை 14,385 வாக்குகள் வித்தியாசத்தில் வெற்றி பெற்றார்.

2014 தேர்தலில், ஒய்எஸ்ஆர் காங்கிரஸ் கட்சியின் மலகுண்டலா சங்கரநாராயணாவை தோற்கடித்து மீண்டும்  வெற்றி பெற்றார். 2019 இல், மலகுண்ட்லா சங்கரநாராயணா  இவரை ஒரு பெரிய வாக்கு வித்தியாசத்தில் தோற்கடித்தார். 

இவர் ஏப்ரல் 2018 இல் திருமலை திருப்பதி தேவஸ்தான குழு உறுப்பினரானார்   2009ல் மாவட்ட தெலுங்கு தேசம் கட்சித் தலைவரானார்.

மேற்கோள்கள்
-----------


1. ↑  "1999 India General (13th Lok Sabha) Elections Results".
2. ↑  Service, Hans News (17 March 2019). "Penukonda, a TDP bastion for more than two decades". .
3. ↑  "Penukonda Elections Results 2014, Current MLA, Candidate List of Assembly Elections in Penukonda, Andhra Pradesh". .
4. ↑  sumadhura (24 May 2019). "YSRCP clean sweep in Anantapur district". .
5. ↑  "Penukonda Constituency Winner List in AP Elections 2019 – Penukonda Constituency MLA Election Results 2019". .
6. ↑  "Andhra Pradesh: New Tirumala Tirupati Devasthanams Trust Board has a few surprise picks". .
7. ↑  "TTD new Trust Board appointed". .
**சிறீ உஜ்ஜைனி மகாகாளி கோயில்** *(Sri Ujjaini Mahakali Temple)* என்பது தெலங்காணாவில் உள்ள சிக்கந்திராபாத் பகுதியில்  உள்ள ஒரு கோயில் ஆகும். இது 191 ஆண்டுகள் பழமையானது. பக்தர்கள் ஒவ்வொரு நாளும் தெய்வத்திற்கு பிரார்த்தனை செய்கிறார்கள். குறிப்பாக, ஆனி மாத்தத்தின்போது லட்சக்கணக்கான பக்தர்கள் பிரார்த்தனை செய்கிறார்கள். இது பொதுவாக ஞாயிறு, திங்கட்கிழமைகளில் வருகிறது. போனலு என்றப் பண்டிகைக்கும் இது பிரபலமானது  .

வரலாறு
------

1813 ஆம் ஆண்டில், நகரத்தில் வாந்திபேதி பரவியதாகவும், இதனால் ஆயிரக்கணக்கான மக்கள் இறந்ததாகவும் நம்பப்படுகிறது. அதே நேரத்தில் சிக்கந்திராபாத்தில் இருந்து மத்திய பிரதேசத்தில் உள்ள உஜ்ஜைனுக்கு ஒரு இராணுவ வீரர்கள் அடங்கிய ஒரு குழு அனுப்பப்பட்டது. ஒரு சிவிகை தாங்கி சூரிதி அப்பையா தனது கூட்டாளிகளுடன் உஜ்ஜைனில் உள்ள மகாகாளி கோயிலுக்குச் சென்று மக்களின் நலனுக்காக பிரார்த்தனை செய்தார். மக்களை தொற்றுநோயிலிருந்து காப்பாற்றினால், தான் தெய்வத்தை புதிதாக நிறுவுவதாக வேண்டிக்கொண்டார். . உஜ்ஜைனிலிருந்து திரும்பி வந்தவுடன், அப்பையாவும் அவரது கூட்டாளிகளும் 1814 சூலை மாதம் சிக்கந்திராபாத்தில் மரத்தால் செய்யப்பட்ட சிலையை நிறுவினர்.

குறிப்புகள்
-----------

1. ↑  "காப்பகப்படுத்தப்பட்ட நகல்". .
2. ↑  "காப்பகப்படுத்தப்பட்ட நகல்". .
3. ↑  "A sea of devotees throng Ujjiani Mahankali temple on Bonalu". .
4. ↑  "காப்பகப்படுத்தப்பட்ட நகல்". .
**அரசு நிஜாமியா திப்பி கல்லூரி** (*Government Nizamia Tibbi College*) என்பது இந்தியாவின் தெலங்காணா மாநிலம் ஐதராபாத்தில் அமைந்துள்ள ஒரு யூனானி மருத்துவக் கல்லூரி ஆகும்.

இக்கல்லூரியுடன் மருத்துவமனை உள்ளது. சிகிச்சைக்காகத் தயாரிக்கப்படும் பெரும்பாலான மருந்துகள் மருத்துவ மூலிகைகளிலிருந்து தயாரிக்கப்படுகின்றன. இக்கல்லூரி ஒரு இளநிலை மருத்துவப் படிப்பை (யூனானி மருத்துவம் மற்றும் அறுவை சிகிச்சை) வழங்குகிறது. இது தவிர, கல்லூரி முதுநிலை மருத்துவ பட்டப்படிப்புகளையும் வழங்குகிறது.

வரலாறு
------

அரசு நிஜாமிய திப்பி கல்லூரியின் வரலாறு 1810ஆம் ஆண்டு முதல் தொடங்குகிறது. இது ஆப்கானிய அறிஞர் சாஜிதா பேகம் மஜித் என்பவரால் தொடங்கப்பட்டது. பின்னர், ஏழாவது நிஜாம் ஒசுமான் அலி கானால் 1938-ல் புதுப்பிக்கப்பட்டது.

கல்லூரி
-------

ஐதராபாத்தில் உள்ள சார்மினார் என்ற இடத்தில் அரசு நிஜாமியா திப்பி கல்லூரி அமைந்துள்ளது. இக்கல்லூரியானது இந்தியாவின் தெலங்காணாவில் உள்ள கலோஜி நாராயண ராவ் சுகாதார அறிவியல் பல்கலைக்கழகத்துடன் இணைக்கப்பட்டுள்ளது.

கல்வி
-----

கல்லூரியில் வழங்கப்படும் முக்கிய இளநிலை படிப்பு இளநிலை யூனானி மருத்துவம் மற்றும் அறுவை சிகிச்சை பாடமாகும். கூடுதலாக, கல்லூரி முதுநிலை மருத்துவப் படிப்பையும் வழங்குகிறது.

மேலும் பார்க்கவும்
------------------

* இந்தியாவில் கல்வி
* இந்தியாவில் எழுத்தறிவு
* தெலுங்கானாவில் உள்ள உயர்கல்வி நிறுவனங்களின் பட்டியல்
* அலிகார் முஸ்லிம் பல்கலைக்கழகம்

மேற்கோள்கள்
-----------

1. ↑  News18.com: CNN-News18 Breaking News India, Latest News, Current News Headlines
2. ↑  Patients suffer as Nizamia hospital’s clinics shut early
3. ↑  Mohammad. Said, Hakim (c. 1992). *Research on Unani tibb*. Hamdard Foundation Pakistan. இணையக் கணினி நூலக மையம்:30922565. .
4. ↑  Nizamia college problems to be sorted out

வெளி இணைப்புகள்
---------------

* மருத்துவமனையில் யுனானி மருந்துகள் தயாரிக்கும் படங்கள்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* ISNI

 |
**வேணுகோபாலகிருஷ்ணசுவாமி தேவஸ்தானம்,** இந்தியாவில் கேரள மாநிலத்தில் சேந்தமங்கலம் என்னுமிடத்தில் உள்ள இந்துக் கோயிலாகும். 1900இல் நிறுவப்பட்ட இது வட பரவூரிலிருலுந்து 22 கி.மீ. தொலைவிலும், எர்ணாகுளத்திலிருந்து 42 கி.மீ. தொலைவிலும் உள்ளது. இதன் முந்தைய பெயர் ஜெயந்தமங்கலம் என்பதாகும்.

மூலவர், துணைத்தெய்வங்கள்
------------------------

இதன் மூலவர் வேணுகோபாலகிருஷ்ணசுவாமி ஆவார். அவரே இக்கோயிலின் மூல விக்ரகமாக உள்ளார். இங்கு இறைவனின் உற்சவர் சிலையும் உள்ளது. காலடியில் கருடன், அனுமன் சிலைகள் உள்ளன. இந்தக் கோவிலில் வைசாக் மாதத்தில் ஆறு நாட்கள் ஆண்டுவிழா கொண்டாடப்படுகிறது.

வரலாறு
------

கொச்சியில் குடிய கௌட் சரஸ்வத் பிராமணர்கள் (ஜிஎஸ்பி) கொச்சியில் நாளடைவில் அண்டைய புறநகர் மற்றும் கிராமங்களில் பரவி குடியேற ஆரம்பித்தனர். அவ்வகையில் சில குடும்பங்கள் சேந்தமங்கலத்தில் குடியேறின. கிராமத்தில் வழிபாட்டுத்தலம் இல்லாத நிலையில் அவர்கள் தம்முடைய ஆன்மிகத் தேவைகளைப் பூர்த்தி செய்வதற்காக நடந்து வடபரவூரில் உள்ள கோயிலுக்குச் செல்ல வேண்டியிருந்தது. இந்த நிலையைச் சரிசெய்யும் நோக்கில் அவர்கள் சென்னோத் பரம்பில் ஸ்ரீ தாச பிரபுவின் கீழ் ஒன்றிணைந்து ஒரு கோயிலை நிறுவும் முயற்சிகளைத் தொடங்கினர்.

இதற்காக அவர்கள் பாளையம் ஸ்வரூபத்தைச் சேர்ந்த பாலியத் வலியச்சனை அணுகி உதவி வேண்டினர். அவர் கோயில் கட்ட, நிலத்தை தானமாக வழங்கினார். உள்ளூர்வாசிகளின் தாராள நன்கொடையுடன், கோயில் கட்டப்பட்டு,1900 ஏப்ரல் 30 அன்று மூலவர் பிரதிஷ்டை செய்யப்பட்டது. 1920ல் சென்னோத் பரம்பில் ராமச்சந்திர பிரபு தலைமையில் 12 சமூகத்தினர் ஒன்று சேர்ந்து ஒரு சிட்டியைத் தொடங்கினார்கள். அதில் கிடைக்கும் லாபத்தினைக் கொண்டு, கோயிலுக்கான நிலத்தை கையகப்படுத்தினர், தினசரி செலவுக்கும் பயன்படுத்தினர். பின்னர், 1956ல், சென்னோத் பரம்பில் ஸ்ரீதாச பிரபுவின் பிள்ளைகள், அவரது பெயரில், ஒரு அறக்கட்டளையை உருவாக்கி, 10 ஏக்கர் நிலத்தையும், ரூ.65,000உம் அதன் சார்பாக வழங்கினர். நாளடைவில் பிற கட்டுமானங்கள் செய்யப்பட்டன. 1995 ஆம் ஆண்டு புதுப்பிக்கப்பட்டு, கருவறை செப்புத்தகடுகளால் வேயப்பட்டது. 

ஸ்ரீமத் சுதீந்திர தீர்த்த சுவாமிகள் 1973 ஆம் ஆண்டு இக்கோயிலில் சாதுர்மாஸ்ய விருத்தம் செய்தார். தற்போது இப்பகுதியில் சுமார் 100 ஜிஎஸ்பி குடும்பங்கள் உள்ளன.

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  Sreevenugopalakrishnaswamy Devaswom

வெளி இணைப்புகள்
---------------

* ஸ்ரீ வேணுகோபால கிருஷ்ண சுவாமி கோவில்
* ஸ்ரீ வேணுகோபால கிருஷ்ண ஸ்வாமி கோவில்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Herpetotherinae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கெர்பெத்தோதெரினே** (*Herpetotherinae*) என்பது பால்கோனிட் கொன்றுண்ணிப் பறவைகளின் துணைக்குடும்பமாகும். இதில் *கெர்பெத்தோதெரசு* (சிரிக்கும் வல்லூறு) மற்றும் *மைக்ராசுடூர்* (வன வல்லூறு) ஆகிய இரண்டு பேரினங்களில் எட்டு சிற்றினங்கள் உள்ளன. இரண்டு பேரினங்களும் தென் அமெரிக்காவில் காணப்படுகின்றன. இத்துணைக் குடும்பம் மற்ற பால்கோனிட் துணைக் குடும்பங்களுக்கு அடித்தளமாக உள்ளது. சுமார் 30.2 மில்லியன் ஆண்டுகளுக்கு ஒலிகோசீன் சகாப்தத்தில் இத்துணைக் குடும்பங்கள் பிரிந்தன. தற்போதுள்ள இரண்டு *கெர்பெத்தோதெரினே* பேரினங்கள் சுமார் 20 மில்லியன் ஆண்டுகளுக்கு முன்பு மியோசீன் சகாப்தத்தில் அழிந்துபோன *தேகோர்னிசு* பேரினத்துடன் பிரிந்து பரிணாம வளர்ச்சியடைந்துள்ளன.

மேற்கோள்கள்
-----------

1. 1 2  Fuchs, J.; Johnson, J. A.; Mindell, D. P. (2015). "Rapid diversification of falcons (Aves: Falconidae) due to expansion of open habitats in the Late Miocene." (in en). *Molecular Phylogenetics and Evolution* **82**: 166–182. doi:10.1016/j.ympev.2014.08.010. பப்மெட்:25256056.
2. ↑  Wink, M. (2018). "Phylogeny of Falconidae and phylogeography of Peregrine Falcons." (in en). *Ornis Hungarica* **26** (2): 27–37. doi:10.1515/orhu-2018-0013.
3. ↑

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1124545
* விக்கியினங்கள்: Herpetotherinae
* EoL: 52386620

 |
கட்டிடம் in இந்தியாவார்ப்புரு:SHORTDESC:கட்டிடம் in இந்தியா
**பிர்லா மந்திர்** (*Birla Mandir*) என்பது ஐதராபாத்தில் அமைந்துள்ள, வெள்ளைச் சலவைக்கல்லினால் ஆன, வெங்கடாசலபதி ஆலயமாகும். இது உசைனிசாகர் ஏரியின் தென்கரையில் உள்ள சிறு குன்றின் மேல் எழுப்பப்பட்டுள்ளது. கோவிலின் மேல்தளத்திலிருந்து நகரின் முழுத் தோற்றத்தினைக் காணலாம். படிக்கட்டுகளின் வழியாக மூலவர் சன்னிதியினை அடைந்தால், அங்கு திருப்பதியில் உள்ளது போன்ற வெங்கடேசபெருமாளை தரிசிக்கலாம். முழுக் கோவிலும் நுட்பமான கலைநயமிக்க சிற்பங்களால் நிறைந்து காணப்படுகிறது. இச்சிற்பங்கள் இராமாயணம், மகாபாரதம் போன்ற இதிகாச நிகழ்வுகளை நினைவூட்டுவதாக அமைந்துள்ளன. மேலும் பல இந்து- ஆண், பெண் தெய்வங்களின் உருவங்களும் உள்ளன.

இதன் அருகில் பிர்லா கோளரங்கமும் அறிவியல் காட்சியகமும் இருக்கின்றன. காட்சிகள் ஆங்கிலம், இந்தி மற்றும் தெலுங்கு மொழிகளில் அமைக்கப்பட்டள்ளன. லும்பினி பூங்காவும் அருகிலேயே உள்ளது. ஐதராபாத் இரயில் நிலையத்திலிருந்து அதிகத் தொலைவில் இல்லை. மாநில சட்டசபையும் ஓர் அருங்காட்சியகமும் அப்பகுதியில் காண வேண்டியவையாகும்.

வெளி இணைப்புகள்
---------------

விக்கிமீடியா பொதுவகத்தில்,  
 ***பிர்லா மந்திர்***   
என்பதின் ஊடகங்கள் உள்ளன. 

* ஐதராபாத் பிர்லா மந்திர்.
* ஐதராபாத்தின் ஏழு அதிசயங்கள் பரணிடப்பட்டது 2014-02-18 at the வந்தவழி இயந்திரம்
* Indian Map Service -Hydrabad
கோயில் வளாகம்
**வாசுதேவபுரம் மகாவிஷ்ணு கோயில்,** இந்தியாவில் கேரள மாநிலத்தில் ஆலுவா (எர்ணாகுளம் மாவட்டம்) புறநகர்ப் பகுதியில் குன்னுகரா பஞ்சாயத்தில் கொச்சி சர்வதேச விமான நிலையத்திலிருந்து மேற்கே 9 கிலோமீட்டர் தொலைவில் அமைந்துள்ள ஒரு இந்துக் கோயிலாகும். இக்கோயில்மகரிஷி பரசுராமனால் பிரதிஷ்டை செய்யப்பட்டதாக நம்பப்படுகிறது. விஷ்ணுவுடன் இங்கு மஹாலக்ஷ்மியின்உள்ளார்.

புராணம்
-------

மகரிஷி பரசுராமர் மகாவிஷ்ணுவின் சிலையை, அவர் மகாலட்சுமி தேவியைத் தழுவிக் கொண்டிருக்கும் பிரதிஷ்டை செய்தார். குடமுழுக்கிற்குப் பிறகு மகரிஷி கோயில் பொறுப்புகளை சில உள்ளூர் பிராமணர்களிடம் ஒப்படைத்தார். மகாலட்சுமியின் அருளால் இந்த பிராமணர்கள் செல்வ வளம் பெற்றனர். ஆனால் பிற்காலத்தில் அவர்களே தம் மாறுபட்ட நடத்தையின் காரணமாக தம் வீழ்ச்சிக்கு வழிவகுத்தனர். கோயிலும் நாளடைவில் செல்வத்தையும் பெருமையையும் இழந்துவிட்டது.

நீண்ட நாட்களுக்குப் பிறகு குருவாயூரப்பனின் சிறந்த சீடரான வில்வமங்கலம் சுவாமிகள், கோயிலுக்குச் சென்று மகாவிஷ்ணுவின் சேவையில் ஈடுபட்டிருந்தபோது மகாலட்சுமியின் தரிசனம் அவருக்குக் கிடைத்தது.

இறைவனும், இறைவியும் இருந்த கோவியின் மோசமான நிலையைக் கண்டு சுவாமிகள் வருந்தி, அதற்கான காரணத்தை தேவியிடம் கேட்டறிந்தார். கோயிலின் அதிகாரிகளும் மக்களும் கோயில் சடங்குகளில் கவனம் செலுத்துவதில்லை என்றும், ஆதலால் தேவி இறைவனுக்கு சேவை செய்வதில் கவனமாக இருந்ததாகவும் கூறினாள். அதன் காரணமாக தேவியால் மக்களின் பிரார்த்தனைகளைக் கேட்க நேரமின்றிப் போனது.

அப்போது வில்வமங்கலம் சுவாமிகள் தேவியிடம், பக்தர்களின் பிரார்த்தனைகள் தீர்க்கப்படாவிட்டால், அவர்கள் கோயிலுக்குச் செல்வதை நிறுத்திவிட்டு நாத்திகர்களாக மாறுவர் என்றும், ஆதலால் பிரார்த்தனைகளைக் கேட்க சிறிது நேரம் ஒதுக்குமாறும் வேண்டினார். வேண்டுகோளைக் கேட்ட தேவி, வருடத்திற்கு ஒருமுறை பக்தர்களுக்கு தரிசனம் தருவதாக உறுதியளித்தார்.

அதனால் திருப்தியடையாத சுவாமிகள் மீண்டும் மஹாலக்ஷ்மியிடம், செல்வத்திற்கு கூடுதலாக புகழ், ஆரோக்கியம், அறிவு, வேலையில் வெற்றி, நல்ல மற்றும் நீடித்த திருமண வாழ்க்கை போன்ற பல்வேறு வேண்டுதல்களைத் தீர்த்துவைக்கும்படி கேட்டுக்கொண்டார். அவருடைய நேர்மையான வேண்டுகோளைக் கேட்ட தேவி வைசாக (ஏப்ரல் / மே) மாதத்தில் அக்ஷய திரிதியாவில் தொடங்கி 8 நாட்களுக்கு தனது பக்தர்களுக்கு அஷ்டலட்சுமிகளாக அதாவது வீரலட்சுமி, கஜலட்சுமி, சந்தானலட்சுமி, விஜயலட்சுமி, தானியலட்சுமி, ஆதிலட்சுமி, தனலட்சுமி மற்றும் மகாலட்சுமி என்ற 8 வெவ்வேறு வடிவங்களில் ஆசீர்வாதங்களைப் பொழிவதாகப் பதிலளித்தார். 

அதுமுதல் தாம்பூல சமர்ப்பணம் இந்த கோயிலில் ஒரு முக்கிய பங்குவகிக்க ஆரம்பித்தது.

காணிக்கைகள்
-----------

அரிசி மற்றும் மஞ்சள் அளித்தல், திருவமுதம், மூணு உருளி நைவேத்யம், முழுக்காப்பு போன்றவை இக்கோயில் காணிக்கைகளாகும்.

மற்ற திருவிழாக்கள்
------------------

அஸ்வின மாத பௌர்ணமி, பௌர்ணமியில் நடைபெறும் முக்கிய விழாவாகும். பல வகையான அர்ச்சனைகளான லக்ஷ்மி ஸஹஸ்ரநாமம், கனகதாரா ஸ்தோத்திரம், மகாலட்சுமி அஷ்டகம் போன்றவை இங்கு செய்யப்படுகின்றன. இவை அதிர்ஷ்டத்தைத் தருவதாக என்று மக்கள் நம்புகிறார்கள். அஸ்தமி ரோஹினி, திருவோணம், அட்சய திருதயி போன்றவை முக்கிய நாள்களாகும்.

மேற்கோள்கள்
-----------

1. ↑  "Vasudevapuram Sree Mahavishnu Temple (വാസുദേവപുരം ശ്രീ മഹാവിഷ്ണു കോവില്‍) Vasudevapuram" (in en-US). 2011-12-01. .
**கூட்டு வழிபாடு** என்பது ஒரே நோக்கத்திற்காக மக்கள் ஓரிடத்தில் கூடி இறையை வேண்டுவதாகும். இவ்வழிபாடானது மக்களின் பொது நோக்கங்களான மழை வேண்டுதல் , உலக மக்களின் நலம் வேண்டுதல் ] என்பதைப் போன்று பொதுமையாகவோ, தனி நபர்களின் உடல் நலம் வேண்டியோ இருக்கலாம். பிரபலங்களின் உடல் நலத்திற்காக அவர்களின் ரசிகர்களும், நலம் விரும்பிகளும் இவ்வாறான கூட்டுப் பிரார்த்தனைகளில் ஈடுபடுகிறார்கள். குடும்ப உறுப்பினர்களுக்காக கூட்டுப் பிரார்த்தனை செய்ய வேண்டி அவர்களின் உறவினர்கள், கூட்டுப் பிரார்த்தனைக்கென இருக்கும் குழுக்களை வலியுறுத்தியும் இவ்வழிபாட்டினைச் செய்கிறார்கள். 

இவ்வழிபாட்டு முறைகளில் அமைதியாக இறையை வேண்டுதலும், இசையோடு கூடிய பாடலை ஒன்றாகப் பாடியும் மக்கள் வழிபாடு செய்கிறார்கள். 

தமிழகத்தில் முன்னாள் முதலமைச்சர் அண்ணாதுரையின் நினைவு நாளில் கோயில்களில் அரசின் மூலமாக கூட்டு வழிபாடு ஏற்பாடு செய்யப்படுகிறது.

மேற்கோள்கள்
-----------

1. ↑  [ தூத்துக்குடி பெருமாள் கோயிலில் மழைவேண்டி ஆழிமழை கண்ணா பாடல் பாடி கூட்டு வழிபாடு தினமலர் 07 செப்
2012
2. ↑  "ஸ்ரீரங்கம் ரங்கநாதர் கோயிலில் சகஸ்ர தீப கூட்டு வழிபாடு உலக நன்மை வேண்டி தினகரன் 2013-12-07". .
3. ↑  அண்ணா நினைவு நாளையொட்டி 11 கோவில்களில் சிறப்பு கூட்டு வழிபாடு–பொது விருந்து அதியமான்கோட்டையில் கலெக்டர் பங்கேற்பு - தினத்தந்தி
**பி. புருசோத்தமன்** (P. Purushothaman) இந்தியாவைச் சேர்ந்த ஓர் அரசியல்வாதியாவார். 1948 ஆம் ஆண்டில் இவர் பிறந்தார். தமிழ்நாட்டைச் சேர்ந்த இவர் அனைத்திந்திய அண்ணா திராவிட முன்னேற்றக் கழகக் கட்சியைச் சேர்ந்தவராவார். புதுச்சேரி சட்டமன்றத்தின் சட்டமன்ற உறுப்பினராக இருமுறை தேர்ந்தெடுக்கப்பட்டார். புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராகப் பணியாற்றினார்.

வாழ்க்கைக் குறிப்பு
-------------------

புருசோத்தமன் 1985 ஆம் ஆண்டு நடைபெற்ற தேர்தலில் வெற்றி பெற்று அரியாங்குப்பத்தில் இருந்து புதுச்சேரி சட்டமன்றத்தின் சட்டமன்ற உறுப்பினராக தேர்ந்தெடுக்கப்பட்டார்  26 ஆண்டுகளுக்குப் பிறகு இவர் 2011 ஆம் ஆண்டில் மணவெளியிலிருந்து புதுச்சேரி சட்டமன்றத்தின் சட்டமன்ற உறுப்பினராகத் தேர்ந்தெடுக்கப்பட்டார்  2014 ஆம் ஆண்டு புதுச்சேரி அனைத்திந்திய அண்ணா திராவிட முன்னேற்றக் கழகத்தின் செயலாளராக நியமிக்கப்பட்டார் 

புருசோத்தமன் செயலட்சுமி என்ற பெண்ணை திருமணம் செய்து கொண்டார். இத்தம்பதியருக்கு ஒரு மகன் மற்றும் ஐந்து மகள்கள் இருந்தனர். 

புருசோத்தமன் 2019 ஆம் ஆண்டு நவம்பர் மாதம் 2 ஆம் தேதியன்று தனது 71ஆவது வயதில் காலமானார்

மேற்கோள்கள்
-----------

1. ↑  "Pondicherry Assembly Election Results in 1985".. பார்த்த நாள்: 3 November 2019.
2. ↑  "List of Winners in Puducherry 2011".. பார்த்த நாள்: 3 November 2019.
3. ↑  "Puducherry MLA P. Purushothaman dies aged 71".. பார்த்த நாள்: 3 November 2019.
4. ↑  "After wasp attack, ex-MLA dies of heart attack". 2 November 2019.. பார்த்த நாள்: 3 November 2019.
5. ↑  "Ex-MLA, AIADMK Puducherry state secretary Purushothaman dies". 2 November 2019.. பார்த்த நாள்: 3 November 2019.
6. ↑  "Former AIADMK MLA Purushothaman dies after being stung by wasp". 2 November 2019.. பார்த்த நாள்: 3 November 2019.
இந்தியப் பண்பாட்டில் இல்லறவாழ்வைத் தொடங்கும் புதுமணத் தம்பதியர், திருமணத்தன்று வரும் இரவை தனியறையில் கழிப்பர். அந்த இரவு அவர்களின் **முதலிரவு** என அழைக்கப்படும். புதுமணத் தம்பதியரைத் தனியறைக்கு அனுப்பும்முன் சில சடங்குகள் இந்தியாவில் நடத்தப்படும். இச்சடங்குகள் வெவ்வேறு பகுதிகளில் வேறுபடுகின்றன. இந்தச் சடங்கைத்தொடரும் இரவு 'சாந்தி முகூர்த்தம்' என்றும் தமிழகத்தில் அழைக்கப்படுகிறது.

நம்பிக்கைகள்
------------

இந்திய சமூகத்தில் மிகப்பெரும்பாலும் குடும்பத்தாரால் ஏற்பாடு செய்யப்பட்ட திருமணங்களே நடைபெறுகின்றன. மணமக்கள் திருமணத்துக்கு முன்பு நெருக்கமாகப் பழகுவதும், உடலுறவு கொள்வதும் நடப்பதில்லை. எனவே திருமணம் முடிந்த பின்னர் அவர்கள் உளவியல் ரீதியாகவும் உடல் ரீதியாகவும் தமது இல்லற வாழ்கையை அமைத்துக்கொள்ள குடும்பத்தினரால் தரப்படும் ஒரு பயிற்சியாக 'முதலிரவு' கருதப்படுகிறது. தம்பதியர் தமது கூச்சத்தை விலக்கி, தமக்குள் நெருங்கிப் பழக இச்சடங்கும் சம்பிரதாயமும் உதவும் என கருதப்படுகிறது.

ஏற்பாடுகள்
----------

மணமக்கள் தங்கவிருக்கும் தனி அறையில் புதிய படுக்கை போடப்பட்டு பொதுவாக மலர்களால் அலங்கரிக்கப்படும். அறை முழுவதும் நறுமணம் வீசும் வகையில் செய்யப்படும். தனித்திருக்கையில் உண்டு மகிழும் வகையில் பலகாரங்களும் பழங்களும் தட்டுகளில் வைக்கப்பட்டிருக்கும்.
A Japanese Actroid is a robot which is intended to look as much like a human as possible.
அசிமோ uses sensors and intelligent algorithms to avoid obstacles and navigate stairs.
Kismet, a robot with rudimentary social skills.
**செயற்கை அறிவாண்மை** என்பது கணினி அல்லது இயந்திரங்கள் கொண்டிருக்கும் அறிவுத் திறனைக் குறிக்கிறது. தற்கால தானியங்கிகள் பந்து விளையாடும், நடனம் ஆடும், வயலின் வாசிக்கும் எனினும் மனிதருக்கு இணையாக எல்லா செயற்பாடுகளும் செய்யா. இருப்பினும் எதிர்காலத்தில் மனித அறிவு ஆற்றலுக்கு இணையாக அல்லது மீவும் வண்ணம் இயந்திர அறிவாண்மை வளரக் கூடும்.

ரூறிங் பரிசோதனையின் படி மனிதனில் இருந்து ஒரு தானியங்கியை ஒரு மனிதர் வேறுபாடு கண்டறியா வண்ணம் என்று ஏற்படுகிறதோ அன்று இயந்திரங்கள் அறிவை வெளிப்படுத்துகின்றன என கருதலாம்

சிக்கல்கள்
----------

* பார்வை - Perception
* பொது அறிவு - Common Sense
* உணர்ச்சி - Emotion
* உள்ளுணர்வு - Consciousness

#### இயந்திர தற்கற்றல்

இயந்திர தற்கற்றல் என்பது கணிணி படித்தீர்வு மற்றும் நிரல்களை கொண்டு உணரிகள் அல்லது தரவுத்தளம் உருவாக்கும் தரவுகளை ஆராய்ந்து , சூழ்நிலைக்கேற்ற நடத்தைகளை உருவாக்குதல் தொடர்புடைய அறிவியல் ஆகும்.

இயந்திர தற்கற்றல் என்பதின் முக்கிய நோக்கமே நுட்பமான தரவமைப்புகளிருந்து புத்திசாலித்தனமான முடிவுகளை எடுப்பதாகும்.

மேலும் அதன் திறன் இயற்பியல் பொருள்களின் தரவுகளைக் கண்டவுடனே ஈர்த்துக்கொள்ளும் வண்ணம் அமைந்திருக்கும், அப்பொருள்களின் சுற்றுப்புறச் சூழ்நிலைகளின் உள்ளிட நிலைமைகளுக்கேற்ப, தரவுகளை நடைமுறைப் படுத்துவதும், பல்வேறு ஊக்கிகளுக்கு ஈடு கொடுப்பதற்கேற்பவும் அமைந்திருக்கும்.

காரணமறியும் திறன்
-----------------

காரணச்சிக்கல்களை கணிணி நிரல்களை கொண்டு படிமுறைத்தீர்வு காணும் திறன் செயற்கை அறிவாண்மையின் முக்கிய துணைப்பொருள் ஆகும்.
மனிதர்களைப் போல் உள்ளுணர்வால் முடிவுகளை இயந்திரங்கள் எடுப்பதில்லை, இயந்திரங்கள் படிப்படியாக காரண காரியத்துடன் நிரல்களைக் கொண்டு படிமுறை நிலைகளைத் தீர்மானிக்கும்.

திட்டமிடல்
----------

அறிவு இயற்றிகள் அல்லது செயற்கை முகவர் இலக்குகளை அமைத்து, அவற்றை அடைய வேண்டும்.

செயற்கை முகவர்கள் என்பது தனித்தியங்கும் அமைப்பு ஆகும்(எ.க: கணிணிகள்,தானியங்கிகள்).
• வெற்றி, தவறு, நடத்தை அடிப்படையில் தன்னைத் தானே சோதித்து கொள்ள வேண்டும்.
• கணிணி இணைப்பினூடாக தானாக இயங்கி பொருந்த வேண்டும்.

செயற்கை முகவர்கள் சூழ்நிலைகளுக்கேற்ப நிலைகள் மற்றும் எவற்றை செயல்படுத்தினால் வெற்றியின் நிகழ்தகவு அதிகரிக்க முடிவெடுக்கவேண்டும்.

எடுத்துக்காட்டாக, ஒரு தானியங்கி சூழ்நிலைகளிருந்து உணரிகளால் சமிக்ஞைகளை பெற்று ஒரு வெளிஉலக வேலையை செய்ய இயக்கிகளையும் விசைப்பொறிகளையும் இயக்கும்.

வெளி இணைப்புகள்
---------------

* நிலா முற்ற கட்டுரை
* நிலா முற்ற கட்டுரை
ஆல்ஃபிரட் மார்டினோ
**ஆல்ஃபிரட் ஆல்பர்ட்டு மார்டினோ (Alfred Albert Martineau) இந்தியாவின் புதுச்சேரி மாநிலத்தைச் சேர்ந்த ஓர் அரசியல்வாதியாவார். 1859 ஆம் ஆண்டு திசம்பர் மாதம்** 18 ஆம் தேதியன்று பிரான்சு நாட்டின் ஆர்டின்சு என்ற நிர்வாகக் கோட்டத்தில் பிறந்தார். ஒரு குறிப்பிடத்தக்க வரலாற்றாசிரியர் மற்றும் பிரெஞ்சு காலனித்துவ பேரரசின் காலனித்துவ நிர்வாகியாக இவர் அறியப்படுகிறார். 

காலனித்துவ விவகாரங்கள் மற்றும் பிரெஞ்சு காலனித்துவ விரிவாக்கத்தின் வரலாறு குறித்து விரிவாக இவர் எழுதினார். குறிப்பாக, முன்னாள் பிரெஞ்சு வெளியுறவு மந்திரி கேப்ரியல் அனோட்டாக்சுடன் இணைந்து எழுதிய ஆறு-தொகுதிகளான பிரெஞ்சு காலனிகளின் வரலாறு மற்றும் உலகம் முழுவதும் பிரெஞ்சு விரிவாக்கம் (1930-1934). என்ற நூலைக் குறிப்பிடலாம். 1921 ஆம் ஆண்டில் காலனித்துவ சேவையிலிருந்து ஓய்வு பெற்ற பிறகு, இவர் 1935 ஆம் ஆண்டு வரை காலனித்துவ வரலாற்றைக் கல்லூரி டி பிரான்சில் கற்பித்தார் 

இவர் வெளிநாட்டு வரலாற்றின் பிரெஞ்சு சங்கம் என்ற அமைப்பின் நிறுவன உறுப்பினராக இருந்தார். (1912) காலனித்துவ அறிவியல் அகாடமியிலும் இவர் உறுப்பினராக இருந்தார். (1922).

பட்டங்கள்
---------

| அரசு பதவிகள் |
| --- |
|
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |
|
| முன்னர்**{{{before}}}** | **{{{title}}}** | பின்னர்**{{{after}}}** |

* ஜிபூட்டியின் காலனித்துவ தலைவர்கள் (பிரெஞ்சு சோமாலிலாந்து)
* 1899 இல் காலனித்துவ ஆளுநர்களின் பட்டியல்
* 1900 இல் காலனித்துவ ஆளுநர்களின் பட்டியல்
* கொமொரோஸின் காலனித்துவ தலைவர்கள்
* காபோனின் காலனித்துவ தலைவர்கள்

மேற்கோள்கள்
-----------

1. ↑  Alfred Martineau / Œuvres fr.Wikisource
2. ↑  Dictionnaire des orientalistes de langue française edited by François Pouillon
3. ↑  Martineau, Alfred Albert Sociétés savantes de France
**பூச்சிகள் அருங்காட்சியகம்** என்பது தமிழ்நாட்டின், கோயமுத்தூர் மாவட்டத்தில் உள்ள வேளாண் பல்கலைக்கழகத்தில் உள்ள ஒரு அருங்காட்சியகமாகும்.

இந்த அருங்காட்சியகமானது கோவை வேளாண் பல்கலைக்கழகத்தின் பூச்சி இயல் துறையால் ஆறாயிரம் சதுர அடியில் பிரம்மாண்டமாக அமைக்கப்பட்டுள்ளது. இந்த அருங்காட்சியகத்தில் இந்தியா மட்டுமின்றி, வங்கதேசம், இலங்கை, தாய்லாந்து, பாக்கித்தான் உள்ளிட்ட பல்வேறு நாடுகளைச் சேர்ந்த ஒரு லட்சத்திற்கும் அதிகமான பூச்சி இனங்களும், ஒட்டுண்ணிகளும் பார்வைக்கு வைக்கப்பட்டுள்ளன. இங்கு கண்ணாடிக் கூண்டில் பூச்சிகள் காட்சிப்படுத்தப்பட்டுள்ளன. பூச்சிகளுக்கு அருகே அதன் மேல்புறம் உள்ள எல்.இ.டி. திரையில், அந்தப் பூச்சிகளின் வகை, அவற்றின் நன்மை - தீமைகள், அவற்றை எந்தெந்த நாட்டில் பார்க்கலாம் உள்ளிட்ட விவரங்கள் தமிழ் மற்றும் ஆங்கிலத்தில் காட்டப்பட்டுள்ளன. மேலும் பூச்சிகளுக்காக வெளியிடப்பட்ட அஞ்சல் தலைகள், நாணயங்கள், அதை வெளியிட்ட நாடுகள், பூச்சிகள் குறித்து உலக அளவில் வெளிவந்திருக்கும் நூல்கள், தோண்டி எடுக்கப்பட்ட இரண்டு பெரிய கரையான் புற்றுகள் போன்றவை இந்த அருங்காட்சியகத்தில் பார்வைக்கு வைக்கப்பட்டுள்ளன. வெளிவாயிலில் தேனீக்கள் வளர்க்கும் பண்ணையும் உருவாக்கப்பட்டுள்ளது.  இந்த அருங்காட்சியகமானது 2018 மார்ச் 26 அன்று தமிழக முதலமைச்சர் எடப்பாடி க. பழனிசாமியால் திறந்துவைக்கப்பட்டது.

மேற்கோள்கள்
-----------

1. ↑  "இந்தியாவிலேயே முதல்முறையாக கோவையில் அமையவுள்ள பூச்சிகள் அருங்காட்சியகம் - காட்சிப்படுத்தப்படவுள்ள பல்வேறு நாடுகளைச் சேர்ந்த ஒரு லட்சத்திற்கும் மேற்பட்ட பூச்சி இனங்கள்". *செய்தி* (ஜெயா டீவி).. பார்த்த நாள்: 13 சூலை 2017.
2. ↑  கா.சு.வேலாயுதன் (13 சூலை 2017). "பூச்சிகள் இன்றி சுழலாது உலகு!". *கட்டுரை* (தி இந்து).. பார்த்த நாள்: 13 சூலை 2017.
3. ↑  "நாட்டின் மிகப் பெரிய முதல் பூச்சி அருங்காட்சியகம்!". *செய்தி* (padasalai.net).. பார்த்த நாள்: 1 ஏப்ரல் 2018.
**கே.எசு.வாசன்** (*K.S. Vasan***)** இந்திய கம்யூனிச்ட் கட்சி அரசியல்வாதி மற்றும் கோலார் தங்க வயல்களைச் சேர்ந்த தொழிற்சங்கவாதி ஆவார்.   1940 ஆம் ஆண்டுகளில் தங்க வயல்களில் முதல் இடதுசாரி தொழிற்சங்கத்தை ஏற்பாடு செய்தவர் ஆவார்.  வாசன், அப்போது ஒரு இளைஞன், சென்னையிலிருந்து கோலார் தங்க வயல்களுக்கு வந்து, பதின்மூன்று வெவ்வேறு சுரங்க நிறுவனங்களில் இருந்து தொழிலாளர்களைத் திரட்டி ஒரு தொழிற்சங்கத்தை உருவாக்கத் தொடங்கினார்.  இவர் பிரிட்டிசு அதிகாரிகளுக்கு எதிராக தொழிலாளர்கள் கிளர்ச்சிக்கு தலைமை தாங்கியதால் கைது செய்யப்பட்டார். 

பின்னர் எம்.சி.நரசிம்மன், வி.எம்.கோவிந்தன் ஆகியோருடன் வாசன் இணைந்தார். அவர்கள் ஒன்றாக 'சிவப்பு முக்கோணம்' என்று அழைக்கப்பட்டனர்.   ரெட் ட்ரைட் கூட்டு சுரங்கத் தொழிலாளர்களுக்கு ஊதிய திருத்தம் போன்ற பல வெற்றிகளை அடைய முடிந்தது. 

1963 ஆம் ஆண்டு வரை, வாசன் மைசூர் சுரங்கத் தொழிலாளர் சங்கத்தின் தலைவராக இருந்தார்.  இது அகில இந்திய தொழிற்சங்க காங்கிரசுடன் இணைக்கப்பட்டது. 

1952 ஆம் ஆண்டு மைசூர் மாநில சட்டப் பேரவைத் தேர்தலின் போது, கோலார் தங்க வயல் சட்டமன்றத் தொகுதியில் வாசன் போட்டியிட்டார். தொகுதியில் இரண்டு இடங்கள் இருந்தன. ஒரு பொது மற்றும் பட்டியல் சாதியினருக்கு ஒதுக்கப்பட்டது. வாசன் பொதுத் தொகுதியில் போட்டியிட்டு,  18,029 வாக்குகள் பெற்றுத் தேர்ந்தெடுக்கப்பட்டார். மற்றொரு இடத்தில் பட்டியலிடப்பட்ட சாதிகள் கூட்டமைப்பைச் சேர்ந்த பி.எம்.சுவாமிதுரை வெற்றி பெற்றார். 

இந்திய கம்யூனிசுட் கட்சி பிளவுபட்டபோது, வாசன் இந்திய பொதுவுடைமைக் கட்சி (மார்க்சிசுட்) பக்கம் சேர்ந்தார்.

மேற்கோள்கள்
-----------

1. ↑  Communist Party of India. *Documents of the Twelfth Congress of the Communist Party of India, Adhikari Nagar, Varanasi, 22 to 28 March 1982*. New Delhi: Communist Party of India, 1982. p. 34
2. ↑  Sarkar, Subodh Chandra. *Indian Parliament and State Legislatures, Being the Supplement to Hindustan Year Book, 1952*. Calcutta: M.C. Sarkar, 1952. p. 79
3. 1 2  White, Bridget. *Kolar Gold Fields: Down Memory Lane ; Paeans to Lost Glory!!* Milton Keynes: AuthorHouse, 2010. p. 46
4. 1 2 3 4  *The Hindu*. *Titans who built the Left edifice in State*
5. ↑  *The Hindu*. *Veteran trade union leader dead*
6. ↑  United States. *Directory of Labor Organizations, Asia and Australasia*. [Washington]: For sale by the Supt. of Docs. U.S. Govt. Print. Off, 1963. p. U-14
7. ↑  *Economic and Political Weekly*, Vol. 33. Sameeksha Trust, 1998. p. 1472
8. ↑  Election Commission of India. *STATISTICAL REPORT ON GENERAL ELECTION, 1951 TO THE LEGISLATIVE ASSEMBLY OF MYSORE*
9. ↑  Chatterji, Rakhahari. *Unions, Politics, and the State: A Study of Indian Labour Politics*. New Delhi: South Asian Publishers, 1980. p. 47
**அகோகோதே-56 (WASP - 56)** என்பது கோமா பெரினிசு விண்மீன் குழுவில் உள்ள G6 என்ற கதிர்நிரல்வகை கொண்ட சூரியனைப் போன்ற விண்மீனாகும். இதன் தோற்றப் பொலிவுப் பருமை 11.48 ஆகும். படிமமாக்க நுட்பத்தைப் பயன்படுத்தி கலார் ஆல்டோ ஆய்வகத்தில் மேற்கொள்ளப்பட்ட நோக்கீடுகள் , 3.4 வில்நொடிகள் தொலைவில் அமைந்துள்ள ஒரு துணை விண்மீனைக் கண்டறிந்தன. இருப்பினும் இது உண்மையான இருமத் துணை விண்மீனா அல்லது ஒளியியல் இரட்டை விண்மீனா என்பது தெரியவில்லை.

கோள் அமைப்பு
------------

2011 ஆம் ஆண்டில் அகல் கோணக் கோள் தேட்டத் திட்டக் குழுவால் கடப்புசார் ஒளி அளவீடு வழி கண்டுபிடிக்கப்பட்ட ஒரு கோள்.இதில் உள்ளது. கண்காணிப்பு பருவங்களில் பதினான்கு மாற்றங்கள் காணப்பட்டன ஒவ்வொன்றும் 214 மணித்துளிகள் நீடித்தன. இவை விண்மீன்களின் பொலிவை 14 மில்லிப்பருமைகள் அளவு குறைத்தது. இந்தக் கோள் வியாழன் விட 0.6 மடங்கு கூட பொருண்மை கொண்டது. மேலும், இது 4.6 நாட்கள் வட்டணை அலைவுநேரத்தைக் கொண்டுள்ளது. கோளில் அடர்பொன்ம பெரிய அகடு இருக்கலாம்.

அகோகோதே-56 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 0.599+0.040−0.039 *M*J | 0.05614+0.00040−0.00041 | 4.6171010±0.000003 | <0.082 |

மேற்கோள்கள்
-----------

1. ↑  "Coma Berenices, constellation boundary". *The Constellations* (International Astronomical Union).. பார்த்த நாள்: 27 February 2014.
2. ↑  Bonomo, A. S.; Desidera, S.; Benatti, S.; Borsa, F.; Crespi, S.; Damasso, M.; Lanza, A. F.; Sozzetti, A. *et al*. (2017). "The GAPS Programme with HARPS-N@TNG XIV. Investigating giant planet migration history via improved eccentricity and mass determination for 231 transiting planets". *Astronomy & Astrophysics* **A107**: 602. doi:10.1051/0004-6361/201629882. Bibcode: 2017A&A...602A.107B.
**தில்குஷ்** (*Dilkhush*) என்பது 2023 ஆம் ஆண்டு வெளியான இந்திய வங்காள மொழி காதல் நாடகத் திரைப்படமாகும், இது ரஹூல் முகர்ஜி எழுதி இயக்கியது. ஸ்ரீ வெங்கடேஷ் பிலிம்ஸ் பேனரின் கீழ் ஸ்ரீகாந்த் மோஹ்தா தயாரித்துள்ளார். இத்திரைப்படத்தில் பரண் பந்தோபாத்யாய், அனசுவா மஜும்தார், மதுமிதா சர்கார், சோஹம் மஜும்தார், கராஜ் முகர்ஜி, அபராஜிதா ஆடி, உஜன் சட்டர்ஜி, ஐஸ்வர்யா சென்      உட்பட ஒரு குழும நடிகர்கள் இடம்பெற்றுள்ளனர்.

நடிகர்கள்
---------

* பரண் பந்தோபாத்யாய்
* அனசுவா மஜும்தார்
* மதுமிதா சர்க்கார்
* சோஹம் மஜும்தார்
* கராஜ் முகர்ஜி
* அபராஜிதா ஆடி
* உஜன் சட்டர்ஜி
* ஐஸ்வர்யா சென்

ஒலிப்பதிவு
----------

இப்படத்தின் இசையமைப்பாளர் நிலயன் சட்டர்ஜி ஆவார். அனைத்து பாடல் வரிகளும் நிலயன் சாட்டர்ஜியால் எழுதப்பட்டுள்ளன.

வரவேற்பு
--------

டைம்ஸ் ஆஃப் இந்தியாவின் பூர்ணா பானர்ஜி படத்தை 5 நட்சத்திரங்களுக்கு 3 என்று மதிப்பிட்டு எழுதினார் "இந்தக் கலவையான காதலில் பல ஆச்சரியங்கள் உள்ளன, ஆனால் சில முக்கியமான தருணங்களை முன்னிலைப்படுத்த திரைப்படம் மிக அதிகமாக நாடகத்தனத்தின் மூலம் விரைகிறது. இசை கண்ணியமானதாக இல்லை என்றால் மறக்கமுடியாதது. தில்குஷ் நண்பர்கள் மற்றும் குடும்பத்தினருடன் ஒரு நல்ல வார இறுதி திரைப்படமாக இருக்கும்."  ஈஐ சமய் இன் பாஸ்வதி கோஷ் படத்தை 5 நட்சத்திரங்களுக்கு 3 என்று மதிப்பிட்டு எழுதினார். இந்தப் படத்தின் திறமையான நடிகர்கள் கவனத்தை ஈர்ப்பார்கள் என்று எதிர்பார்க்கப்பட்டது. செழுமையான மற்றும் மேம்படுத்தும் ரசவாதம் புத்துணர்ச்சியூட்டும் மலர்களைப் போல மனதை அமைதிப்படுத்துகிறது. மொத்தத்தில், அது ஒரு அனுபவம், சில சமயங்களில் இனிமையானது, சில சமயங்களில் உற்சாகமானது." என்று இவர் குறிப்பிட்டுள்ளார்.

வெளியீடு
--------

### திரையரங்கம்

படம் 20 ஜனவரி 2023 அன்று திரையரங்குகளில் வெளியிடப்பட்டது.

மேற்கோள்கள்
-----------

1. ↑  "Dilkhush Movie: Showtimes, Review, Songs, Trailer, Posters, News & Videos | eTimes" (in en). .
2. ↑  "Dilkhush: চার জুটিকে নিয়ে আসছে নতুন প্রেমের গল্প! সুসম্পন্ন 'দিলখুশ'-র শুভ মহরৎ" (in bn). .
3. ↑  "Dilkhush Review: প্রেম-বিরহ, হাসি-মজায় মাখানো ছবি ‘দিলখুশ’মন ভাল করবে". .
4. ↑  "ভালবাসার সন্ধানে চার জুটি, কেমন হল ‘দিলখুশ’? জানাচ্ছে আনন্দবাজার অনলাইন". .
5. ↑  "‘দিলখুশ’ নিয়ে আসছেন পরাণ, খরাজ, অপরাজিতা, মধুমিতা, রাহুলরা, প্রকাশ্যে পোস্টার" (in bn). .
6. ↑ . .
7. ↑ . .
***மேக்ரோபிராக்கியம் நொபிலி*** (*Macrobrachium nobilii*) என்பது ஒரு வகை நன்னீர் இறால் ஆகும். 1910ஆம் ஆண்டில் ஹெண்டர்சன் மற்றும் மத்தாய் முதன் முதலாக *மே. நோபிலி* குறித்து விவரித்தனர். இது பத்துக்காலிகள் வரிசையில் பேலிமோனிடே குடும்பத்தினைச் சார்ந்தது.

பரவல்
-----

இந்த கரிடியன் இறால் இந்தியாவில் தென் கிழக்குப் பகுதிகளிலும், நியூ கலிடோனியா, கேவாடக்சு மற்றும் துவாமோட்டுத் தீவுகளில் காணப்படுகிறது. இந்தியாவில், இது தமிழ்நாட்டின் செங்கல்பட்டு மாவட்டத்தின் நன்னீர் ஏரிகளில் காணப்படுவது பதிவாகியுள்ளது. கல் இராட்டு என அழைக்கப்படும் *மே. நோபிலி* மேட்டூர் அணைக்கும் காவிரிபூம்பட்டினத்திற்கும் இடையில் காவிரி ஆற்றில் காணப்படுவது பதிவாகியுள்ளது.

முக்கிய பண்புகள்
----------------

இந்த நன்னீர் இறால் உள்நாட்டில் கல் இறால் என்று அழைக்கப்படுகிறது. ஏனெனில் இதன் வாழ்விடத்தின் அடிப்பகுதியில் காணப்படும் கற்கள்/கூழாங்கற்கள் அடியில் பகல் நேரங்களில் மறைந்து காணப்படும். *எம். நோபிலியின்* இரண்டாவது மார்பு பகுதி இணையுறுப்பான கீலா எனப்படுவது மிகப்பெரியதாகக் காணப்படும். இதில் கார்பசானது மீரசினைவிட பெரியதாகக் காணப்படும். மேலும் பெரிய கீலாவில் விளிம்புகளின் அருகாமையில் பற்களைக் கொண்டுள்ளது. ராஸ்ட்ரமில் முதல் நான்கு அல்லது ஐந்து பற்கள் கண்விழிப்பின் சுற்றுப்பாதைக்குப் பின்னால் அமைந்துள்ளது.

உயிரியல்
--------

*எம். நோபிலி* என்பது 18-22 நாட்களுக்கு ஒரு முறை தோலுரிப்பன. இந்த தோலுரிபுக் காலம் இரு பகுதிகளாக உள்ளது. ஆண் இறால் பெண் இறாலினை விட உருவில் பெரியவை. ஆண் *எம். நோபிலியின்* உடல் எடை சுமார் 12676 மி. கிராம் வரையும் பெண் இறாலின் உடல் எடை 7178 மி. கிராம் வரை வளர்ந்துள்ளது கண்டறியப்பட்டுள்ளது. சராசரியாகப் பெண் 14 நாட்களுக்கு ஒரு முறை சுமார் 2200 முட்டைகளை ஒரு தொகுப்பாக இட்டு அடைகாக்கும். கருவளர்ச்சி முடிந்ததும் 6 நாட்களுக்குள் முட்டைகளை ஒழுங்கற்ற தொகுதிகளாகப் பொரிக்கின்றன. பொரித்த குஞ்சுகள் நீரோட்டத்தில் உப்புத்தன்மை நிறைந்த கழிமுகப்பகுதிகளுக்கு செல்கின்றன. அங்கு அவை வளர்ச்சியை நிறைவு செய்கின்றன. இளம் உயிரி வளர்ச்சி முடிந்ததும், நன்னீர் பகுதிகளுக்கு ஆற்றோட்டத்தில் எதிர் நீச்சலிட்டு இடம்பெயர்கின்றன.

மேற்கோள்கள்
-----------

1. ↑  Henderson, J R; Henderson, J. R.; Matthai, G. (1910). "On certain species of Palaemon from South India". *Records of the Indian Museum.* **5**: 277–305. doi:10.5962/bhl.part.10503. .
2. ↑  Pandian, T. J.; Balasundaram, C. (1 January 1982). "Moulting and spawning cycles in Macrobrachium nobilii (Henderson and Mathai)". *International Journal of Invertebrate Reproduction* **5** (1): 21–30. doi:10.1080/01651269.1982.10553451. பன்னாட்டுத் தர தொடர் எண்:0165-1269. .
3. ↑  Mariappan, Pitchaimuthu; Balasundaram, Chellam (July 2004). "Studies on the morphometry of Macrobrachium nobilii (Decapoda, Palaemonidae)" (in en). *Brazilian Archives of Biology and Technology* **47** (3): 441–449. doi:10.1590/S1516-89132004000300015. பன்னாட்டுத் தர தொடர் எண்:1516-8913. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q4474691
* விக்கியினங்கள்: Macrobrachium nobilii
* EoL: 1037199
* GBIF: 2224606
* iNaturalist: 435086
* IRMNG: 10234385
* ITIS: 612725
* IUCN: 197976
* WoRMS: 587412

 |
**ருத்ர தாண்டவம்** (***Rudhra Thaandavam***) என்பது 1978 ஆண்டைய இந்திய தமிழ் திரைப்படமாகும். இப்படத்தை கே. விசயன் இயக்க,  நாகேஷ் மற்றும் வி. கே. ராமசாமி ஆகியோர் முதன்மைப் பாத்திரங்களை ஏற்று நடித்தனர். படத்தில் இடம்பெற்ற பாடல்களை வாலியும், கண்ணதாசனும் எழுதியுள்ளனர்.

கதை
---

*ருத்ரா தாண்டவம்* படத்தின்கதையானது  ஒரு ஏழை பூசாரியின் கனவில் வரும் சிவபெருமான் அவருக்கு உலகத்தை பற்றிய  அறிவை வழங்குவதை சித்தரிப்பதே ஆகும்.

நடிகர்கள்
---------

* சிவபெருமானாக வி. கே. ராமசாமி
* பூசாரி பொன்னம்பலமாக நாகேஷ்
* பூசாரியின் மகள் கமலாவாக சுமித்ரா
* ரவியாக விஜயகுமார்
* கனகசமையாக தேங்காய் சீனிவாசன்
* வரதனாக சுருளி ராஜன்
* முத்தம்மாவாக மனோரமா
* மாரப்பனாக எம். ஆர். ஆர். வாசு
* கோபாலாக ராதாரவி

தயாரிப்பு
---------

இப்படமானது சென்னை வாகினி படப்பிடிப்புத் தளத்தில் எடுக்கப்பட்டது.

வரவேற்பு
--------

திரைப்பட வரலாற்றாசிரியர் ராண்டார் கை எழுதியபடி, இந்தப் படம் பாக்ஸ் ஆபிஸில் எதிர்பாராத அளவுக்கு நல்ல வெற்றியை ஈட்டியது. "புதுமையான கதை", நாகேசின் சுவாரஸ்யமான நகைச்சுவை மற்றும் சிவபெருமான் வேடமேற்ற வி. கே. ராமசாமியின் அற்புதமான நடிப்பு போன்றவற்றை அவர் பாராட்டினார்.

மேற்கோள்கள்
-----------

1. ↑  Guy, Randor (19 November 2016). "Rudhra Thaandavam (1978) Tamil". *தி இந்து*.. பார்த்த நாள்: 20 November 2016.
வஜ்ஜிராயுதம்
**வஜ்ஜிராயுதம்**, (*Vajra*) தொன்மவியலின் படி இந்திரனின் ஆயுதமாகும். இவ்வாயுதம் மிகவும் வலிமை வாய்ந்ததாக கருதப்படுகிறது.

தொன்ம சுருக்கம்
---------------

இந்திரனைக் கொல்ல விருத்திராசூரன் எனும் அரக்கன் முயன்று பொழுது வலிமையான ஆயுதமொன்று வேண்டுமென இந்திரன் எண்ணினான். பாற்கடலை கடைய தேவர்களும் அசுரர்களும் முனைந்த பொழுது அவர்களுடைய ஆயுதங்கள் அனைத்தையும் ததீசி முனிவர் விழுங்கி பாதுகாத்தார். அவ்வாயுதங்கள் அனைத்தும் அவர் முதுகுத் தண்டியில் இணைந்து இருந்தன.எனவே ததீசி முனிவரிடம் யாசகமாக அவருடைய முதுகுத் தண்டினைப் பெற்று அதனைக் கொண்டு வலிமையான ஆயுதத்தினை இந்திரன் அகத்திய முனிவரின் துணையுடன் பெற்றுக் கொண்டார். இந்த ஆயுதம் வஜ்ஜிராயுதம் என்று அழைக்கப்படுகிறது.

  

**வஜ்ராயுதம்**: தேவர்களின் தலைவன் இந்திரனின் சக்தி மிக்க ஆயுதம். இந்த வஜ்ராயுத்தைக் கொண்டு அசுரர்கள் பலரை இந்திரன் போரில் வீழ்த்தினார்.

இந்திரனுக்கு வஜ்ராயுதம் கிடைத்த கதை
-----------------------------------

### தேவர்கள் படைக்கலங்களை தசீசி முனிவரிடம் ஒப்படைத்தல்

ஒருமுறை அசுரர்களை போரில் வென்ற தேவர்கள், தங்களின் சக்தி மிக்க படைக்கலங்களை பாதுகாக்கும் பொருட்டு, கடிதவ முனி தசீசியிடம் ஒப்படைத்தனர். தசீசி முனி இரத்தக்கறை படிந்த படைக்கலங்களை புனித ஆற்றில் சுத்தம் செய்து, சுத்தி செய்த நீரின் சிறிதை பருகினார். அதனால் அப்படைக்கலங்கள் தங்களின் சக்தி முழுவதும் தன் உடலில் சேர்ந்தது.

### மீண்டும் தேவ-அசுரப் போர்

பல காலம் கழித்து மீண்டும் தேவாசுர போர் மூண்டது. எனவே தசீசி முனிவரிடம் பாதுகாப்பிற்காக ஒப்படைத்த படைக்கலங்களைத் திரும்பப் பெற்று, தேவர்கள், அசுரர்களுடன் போரிட்டனர். போரின் முடிவில் தேவர்கள் படுதோல்வி அடைந்தனர்.

தங்கள் சக்திமிக்க படைக்கலங்களின் உதவியால் அசுரர்க்ளை வெல்ல முடியாது, போரில் தோற்று வந்த செய்தியை தேவர்கள் தசீசி முனிவரிடம் கூறினார்கள். கடிமுனி தசீசி தனது ஞானக்கண்னால், தேவர்களின் படைக்கலங்களின் வலிமை போனதற்கான காரணத்தை உணர்ந்தார்.

### வஜ்ராயுதம் உருவாதல்

தனது செயலால் தேவர்களின் ஒட்டுமொத்த படைக்கலங்களின் சக்தி தன் உடலில் இருப்பதை உணர்ந்த தசீசி முனிவர், தான் உண்ணாநேன்பு இருந்து மரணம் அடைந்த பின்பு, தன் உடலின் நீண்ட முதுகெலும்பை **வஜ்ராயுதம்** எனும் மிகச்சக்தி மிக்க படைக்கலன் செய்து, அது தேவராசன் இந்திரன் கைவசம் இருக்கட்டும் என்றும், கை, கால், மற்றும் தொடை எலும்புகள் மூலம் உண்டு செய்த ஆயுதங்கள் மற்ற தேவர்கள் வசம் இருக்கட்டும் என்றும், வஜ்ராயுதம் முதலிய படைக்கலங்கள் தேவர்களை என்றும் அசுரர்களிடமிருந்து காக்கும் என்று கூறி மரணமடைந்தார்.

தசீசி முனிவரி கூறியபடி, அவரின் மறைவுக்குப் பின்பு, தேவர்களின் சிற்பியான விஸ்வகர்மா, முனிவரின் நீண்ட முதுகெலும்பைக் கொண்டு வஜ்ராயுதம் செய்து தேவராசன் இந்திரனிடம் வழங்கினார்.

இவற்றையும் காண்க
----------------

* பிரம்மாஸ்திரம்
* சூலாயுதம்
* சக்ராயுதம்

மேற்கோள்கள்
-----------

1. ↑  "The story of Sage Dadhichi and Vajrayudha – Dadeechi Rushigalu and Narayana Varma Japa ~ Hindu Blog". .
2. ↑   ததீசி மகரிஷி வரலாறு
**முட்கரண்டி-வால் கரிச்சான்** அல்லது **கரிச்சான் குயில்** (*Fork-tailed drongo-cuckoo*) (*சர்னிகுலசு டைகுருராய்டிசு*) என்பது ஒரு கருப்பு கரிச்சானை போன்ற பறவை ஆகும். இது முக்கியமாக தீபகற்ப இந்தியாவில் மலைக்காடுகளில் காணப்படுகிறது. இருப்பினும் இவை இமயமலை அடிவாரத்திலிருந்தும் அறியப்படுகின்றன. இதன் நேரான அலகு மற்றும் வெள்ளை பட்டை குதம் ஆகியவற்றால் இதை எளிதாக வேறுபடுத்தி அறியலாம். இது ஒரு நன்கு பிளவுப்பட்ட முட்கரண்டி வாலினைக் கொண்டது. பெரும்பாலும் இதன் தலையின் பின்புறத்தில் ஒரு வெள்ளை புள்ளியை உள்ளது. இந்த ஓசை 5 அல்லது 6 விசில் "பிப்-பிப்-பிப்-பிப்-பிப்-" குறிப்புகளுடன் ஒவ்வொரு "பிப்" உடன் சுருதியில் உயரும் தொடராக விவரிக்கப்பட்டுள்ளது.

பெயர்கள்
--------

தமிழில்  : **கரிச்சான் குயில்** (About this soundஒலிப்பு (உதவி·தகவல்))

ஆங்கிலத்தில்  : **Drongo Cuckoo** , **Fork-tailed drongo-cuckoo**

அறிவியல் பெயர்  : ***Surniculus dicruroides***

உடலமைப்பு
---------

ஆனைமலை புலிகள் காப்பகம் தமிழ்நாடு
25 செ.மீ. - தோற்றத்தில் **கரிச்சானை** முழுதும் ஒத்ததான இதனை வாலடியின் ஓர வால்இறகுகளில் காணப்படும் வெண்கோடுகள் கொண்டு மட்டுமே வேறுபடுத்தி அறிய முடியும். முழு வளார்ச்சி பெறும் முன் படத்தில் உள்ளது போன்று வெண்புள்ளிகள் கொண்ட தோற்றம் தரும்.

காணப்படும் பகுதிகள்
-------------------

தமிழ்நாட்டின் கிழக்குக் கடற்கரை சார்ந்த வட்டாரங்கள் நீங்கலாக மற்ற பகுதிகளில் மரங்கள் நிறைந்த காடுகளில் தனித்து மங்களின் உயரகிளைகளில் கம்பளிப் பூச்சி முதலிய மென்மையான உடல் கொண்ட பூச்சிகளை இரையாகத் தேடித் தின்பதோடு அத்தி முதலிய பழவகைகளையும் உணவாகக் கொள்ளும் குளிர் காலத்தில் கோடையில் குரல் கொடுப்பதுபோல குரல்கொடுக்காது மௌனம் காப்பதால் இதனைக் கரிச்சானில் வேறுபடுத்தி அறிவது கடினம்.

குரலொலி
-------

சிலபோது இறக்கைகளை உயர்த்தியபடி அக்கா குயிலின் முதல் இரண்டு மூன்று சுருதி குறைந்த குரலைப் போலப் குரல்கொடுப்பதும் உண்டு.**பீஇ பீஇ பீஇ பீஇ** என ஆறேழு முறைதொடார்ந்து கத்தும் குரலொலி கொண்டு இதன் இருப்பை அறியலாம்.

இனப்பெருக்கம்
-------------

மார்ச் முதல் அக்டோபர் முடிய கரிச்சான், சிலம்பன் ஆகிய பறவைகளின் கூடுகளில் முட்டையிட்டுச் செல்லும்.

மேற்கோள்கள்
-----------


1. ↑  "Surniculus dicruroides". International Union for Conservation of Nature and Natural Resources. .
2. ↑  Rasmussen, P. C. & Anderton, J. C. 2005 Birds of South Asia. The Ripley Guide. Smithsonian and Lynx Edicions
3. ↑  **தமிழ்நாட்டுப் பறவைகள்** **முனைவர் க. ரத்னம்-மெய்யப்பன் பதிப்பகம் பக்கம் எண்:72**
**சில்பா மோகன் ரெட்டி** (Silpa Mohan Reddy) இந்தியாவின் ஆந்திரப் பிரதேச அரசின் வீட்டுவசதித் துறையின் முன்னாள் அமைச்சர் ஆவார். இவர் நந்தியால் சட்டமன்றத் தொகுதியிலிருந்து இரண்டு முறை சட்டமன்ற உறுப்பினராகத் தேர்ந்தெடுக்கப்பட்டுள்ளார்.

அரசியல்
-------

ரெட்டி, என். ஜி. ரங்கா வேளாண் பல்கலைக்கழகத்தின் நிர்வாகக் குழு உறுப்பினராக நியமிக்கப்பட்டார். அன்னை தெரசாவுடன் இணைந்து இந்திய அரசின் தேசிய குடிமக்கள் விருதைப் பெற்றுள்ளார்.  பின்னர் இந்திய தேசிய காங்கிரசு கட்சியில் சேர்ந்தார். 

2000 மற்றும் 2004 க்கு இடையில், விவசாயிகளுடன் பல போராட்டங்களில் கலந்து கொண்டார். நந்தியால் விவசாயிகள் சங்கத்தின் கௌரவத் தலைவராகவும் ஆனார். 2003ல் ஸ்ரீசைலம் அணையிலிருந்து இருந்து பாசனத்துக்கு தண்ணீர் திறந்துவிடக் கோரி போராடினார். 2004 சட்டமன்றத் தேர்தலில், போட்டியிட்டு தெலுங்கு தேசம் கட்சி வேட்பாளரும் அமைச்சர் என். எம். டி. பரூக்கை விட 49,500 வாக்குகள் அதிகம் பெற்று வெற்றி பெற்றார். 2009 தேர்தலில், இவர் சுப்பா ரெட்டியை விட 32,000 வாக்குகள் வித்தியாசத்தில் வெற்றி பெற்றார் 

அரசியல் தவிர, ரெட்டி தனது சகோதரர் சில்பா சக்ரபாணி ரெட்டியுடன் சேர்ந்து அசையா சொத்து வணிகமும் செய்து வருகிறார். இந்த நிறுவனம் ஏழைகளுக்கு வட்டியில்லா நிதியுதவியுடன் உதவ முயல்கிறது. 

பின்னர், இவர் தெலுங்கு தேசம் கட்சியில் சேர்ந்து 2014-ம் ஆண்டு தெலுங்கு தேசம் கட்சி சார்பில் போட்டியிட்டார். அத் தேர்தலில் பூமா நாகி ரெட்டியிடம் தோல்வியடைந்தார். 2017 அன்று ஒய்.எஸ்.ஜெகன் மோகன் ரெட்டி முன்னிலையில் டிடிபியில் இருந்து விலகி ஒய்எஸ்ஆர்சிபியில் சேர்ந்த மோகன் ரெட்டி, 2017ல் நடைபெற்ற நந்தியால் சட்டமன்ற இடைத்தேர்தலில் போட்டியிட்டார் 


1. ↑  Publication in Eenadu, Vartha dailies during 1997
2. ↑  eci.nic.in/2004
3. ↑  The Times of India (8 August 2017). "Silpa Mohan Reddy" (in en) இம் மூலத்தில் இருந்து 19 January 2022 அன்று. பரணிடப்பட்டது... பார்த்த நாள்: 19 January 2022.
4. ↑  Deccan Chronicle. "YSRC fields Shilpa Mohan Reddy for Nandyal seat".